O pinchán (Fringilla coelebs (Linnaeus, 1758)) ye una au d'a orden d'os Passeriformes y familia Fringillidae que mide 14-16 cm. y pesa 19-21 g. Lo masclo tien a suya frent negra, o tozuelo azul y os caixos y o peito moraus. Lo dorso pardo y lo carpón verdosenco. As rayas blancas en as alas y en a coda le fan inconfundible en vuelo. A fembra ye tota ella parda verdosenca, tien a parti inferior mas clara y con o blanco d'as alas y la coda, manimenos menos puro que en lo masclo.